87dd252aa3de7c0f20c78a62d2ab8b67
Vi skal bygge nyt hus og alle husfirmaer, tilbyder el entreprise efter gældende reglementer. 


Findes der en nemmere oversigt, hvor man kan se hvad der er indeholdt i de gældende reglementer, antal stik, udtag m.m. reglementer er svær læsning og ikke helt som gennemskuelige.


Venlig hilsen Henrik


Typehus med "el-entreprise efter gælende reglementer" - hvad betyder det for hvad der er af el installationer i huset?
bolius.dk
2021.17
Hej Henrik


Her henvises der til det gældende Stærkstrømsbekendtgørelsen. Dette er dog ikke let tilgængelig læsning, da det er et reglement på flere hundrede sider.


Du kan finde den og afsnittene her: [Sikkerhedsstyrelsen - Stærkstrømsbekendtgørelsen](https://www.sik.dk/Virksomhed/El-for-fagfolk/Love-og-regler-om-el/Staerkstroemsbekendtgoerelsen)

Afsnit 6 er deri hvor de relevante bestemmelser står, herunder kapitel 801.53 (side 341) hvor det med antallet af stikkontakter står.


Beboelsesrum samt entreer, gange, grovkøkkener, bryggerser og hobbyrum skal have en stikkontakt for hver påbegyndt 4 m² gulvareal. Der kræves dog ikke mere end 8 pr. rum. 


Køkkener skal have minimum have tre stikkontakter, kogenicher blot en enkelt stikkontakt.


Badeværelser skal haven en stikkontakt ud over eventuelle shaverstikkontakter (medmindre badeværelset er så lille, at bestemmelserne i kapitel 701 udelukker anbringelse af stikkontakter).


Du skal tage jeres plantegning, og så skal I forsøge at indrettet huset med møbler, (fjernsyn, sofaer, køkken-ting og deslige). Og så skal I lave en god el-plan, hvor I får placeret de antal stik som I ønsker. Husk også tv-stik, internetstik osv.


Held og lykke med det. Husk at kontrollere alle tegningerne MEGET grundigt, før I skriver under på dem. For så fanger bordet. Så laver I ændringer, så lav en tjekliste, så I kan tjekke og kontrollere at jeres tilvalg er kommet med. Der sker ret ofte fejl her, mellem de mange revisioner. 

